
ΥΠΟΜΝΗΜΑ
Κύριε Διοικητά
Η περίοδος του lockdown και τα περιοριστικά μέτρα που το συνοδεύουν έχει δημιουργήσει μεγάλες δυσκολίες  στον κλάδο των αποκλειστικών νοσοκόμων-νοσηλευτριών. Η μεγάλη πλειοψηφία των συναδέλφων απασχολούνται κατά κύριο λόγο στα 2 νοσοκομεία της πόλης μας. Τώρα στην συνθήκες της όξυνσης της πανδημίας , με την κάθετη  μείωση των χειρουργείων , την μεταφορά άλλων περιστατικών πλειν covid-19 σε δομές εκτός νοσοκομείων οι περισσότεροι αποκλειστικοί νοσοκόμοι-νοσηλεύτριες έχουν μείνει χωρίς δουλειά και εισόδημα. Ειδικά στην περίπτωση του Γενικού Νοσοκομείου της πόλης μας, όπου η επιβάρυνση είναι πολύ μεγάλη, κανείς συνάδελφος- καμία συναδέλφισσα δεν μπορεί να δουλέψει. 
Θέλουμε επίσης να σας επισημάνουμε πως η χρήση τέτοιας υπηρεσίας(αποκλειστικού νοσοκόμου) από ασθενείς στις ιδιωτικές δομές δεν προβλέπει αποζημίωση από το ταμείο ασφάλισης.

Παράλληλα από το Πανεπιστημιακό Νοσοκομείο ζητείται από τους διευθυντές των κλινικών η διενέργεια τεστ covid-19 κάθε φορά που κάποιος συνάδελφος αναλαμβάνει υπηρεσία με δική τους ευθύνη . Αυτό  πρακτικά σημαίνει πως όλη η αμοιβή που προβλέπεται(24,5 ευρώ καθαρά/ ημέρα με βάση την 1-2-2019 απόφαση του υπουργού εργασίας για τον καθορισμό του κατώτατου μισθού-ημερομισθίου) θα πάει για την πληρωμή του τέστ . Δεν γνωρίζουμε εάν μια τέτοια διαδικασία ακολουθείται και με το υπόλοιπο προσωπικό του νοσοκομείου και θα θέλαμε να μας ενημερώσετε .
Θεωρούμε πως όλα τα παραπάνω, εκτός των άλλων έχουν σοβαρές συνέπειες στους ίδιους τους ασθενείς και στο επίπεδο της νοσηλείας τους , με δεδομένο τα μεγάλα κενά και τις ελλείψεις  που υπάρχουν στα νοσοκομεία.
Με βάση όλες αυτά τα ζητήματα, προτείνουμε για την αντιμετώπισή τους τα εξής :

· Να ενοποιηθούν , μόνο για την περίοδο της πανδημίας οι λίστες των αποκλειστικών νοσοκόμων-νοσηλευτριών των δύο νοσοκομείων έτσι ώστε οι συνάδελφοι-σσες από το ΓΝΛ να μπορούν να δουλέψουν καις το ΠΓΝΛ κι αντίστροφα.

· Να ακολουθείται η ίδια διαδικασία σε σχέση με τα τέστ covid-19 που ακολουθείται και στο υπόλοιπο προσωπικό , με δαπάνη της υπηρεσίας.

· Να  εξασφαλιστεί τρόπος(πχ βεβαίωση) για τα περιστατικά των νοσοκομείων που μεταφέρονται στις ιδιωτικές δομές στην περιοχή μας ώστε να μπορούν οι ασθενείς να αποζημιώνονται για την δαπάνη της σχετική υπηρεσίας(αποκλειστικού νοσοκόμου) από τον ασφαλιστικό φορέα.

Για τα παραπάνω ζητάμε άμεσα συνάντηση μαζί σας, προκειμένου να προωθηθεί σχετικά η επίλυση αυτών των σοβαρών ζητημάτων.
Με τιμή

